**Avtaledokument
rammeavtale på strøsand
Notodden kommune**



# Standard - kontrakt for rammeavtale - tjenestekjøp

## Rammeavtale om kjøp av strøsand i Notodden kommune

**Avtale er inngått mellom:**

**Leverandøren**

(heretter kalt Leverandør)

**og**

**Notodden kommune**

(heretter kalt Kunden)

|  |  |  |
| --- | --- | --- |
|  |  |  |

**Avtaleperiode:**

**xxx**

**med opsjon på to års forlengelse (2+1+1)**

*Sted og dato:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| for Notodden kommune |  | for Leverandøren  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Kjell Andrew Kløverød |  | xxx |

Avtalen undertegnes i to eksemplarer, ett til hver part.

Innhold

[1. Standard - kontrakt for rammeavtale - tjenestekjøp 2](#_Toc183769234)

[1.1 Rammeavtale om kjøp av strøsand i Notodden kommune 2](#_Toc183769235)

[1.2 Innledende bestemmelser 6](#_Toc183769236)

[1.2.1 Kontraktens formål 6](#_Toc183769237)

[1.2.2 Varighet 6](#_Toc183769238)

[1.2.3 Bilag 6](#_Toc183769239)

[1.2.4 Endringer av avtalen 7](#_Toc183769240)

[1.2.5 Tolking - rangordning 7](#_Toc183769241)

[1.3 Partenes plikter 7](#_Toc183769242)

[1.3.1 Partenes representanter 7](#_Toc183769243)

[1.3.2 Samarbeid og lojalitet 8](#_Toc183769244)

[1.3.3 Møter 8](#_Toc183769245)

[1.3.4 Risiko og ansvar for kommunikasjon og dokumentasjon 8](#_Toc183769246)

[1.3.5 Taushetsplikt 8](#_Toc183769247)

[1.4 Leverandørens plikter 8](#_Toc183769248)

[1.4.1 Gjennomføring 8](#_Toc183769249)

[1.4.2 Myndighetskrav 9](#_Toc183769250)

[1.4.3 Miljøkrav 9](#_Toc183769251)

[1.4.4 Personell 9](#_Toc183769252)

[1.4.5 Lønns- og arbeidsvilkår 9](#_Toc183769253)

[1.4.6 Bruk av underleverandører 10](#_Toc183769254)

[1.4.7 Tredjemannsrettigheter 10](#_Toc183769255)

[1.4.8 Forsikringer 10](#_Toc183769256)

[1.4.9 Varsling og ansvar i forbindelse med utførelse 11](#_Toc183769257)

[1.4.10 Reklame, kundepleie m.m. 11](#_Toc183769258)

[1.4.11 Statistikk 11](#_Toc183769259)

[1.4.12 Avslutning av avtalen 11](#_Toc183769260)

[1.5 Kundens plikter 12](#_Toc183769261)

[1.5.1 Ansvar og medvirkning 12](#_Toc183769262)

[1.5.2 Varslingsplikt 12](#_Toc183769263)

[1.6 Vederlag og betalingsbetingelser 12](#_Toc183769264)

[1.6.1 Pris 12](#_Toc183769265)

[1.6.2 Prisendring 12](#_Toc183769266)

[1.6.3 Utlegg og reiser 12](#_Toc183769267)

[1.6.4 Fakturering 13](#_Toc183769268)

[1.7 Immaterielle rettigheter 13](#_Toc183769269)

[1.8 Leverandørs mislighold 14](#_Toc183769270)

[1.8.1 Mangel 14](#_Toc183769271)

[1.8.2 Forsinkelse 14](#_Toc183769272)

[1.8.3 Brudd på varslingsplikt 15](#_Toc183769273)

[1.8.4 Tilbakeholdsrett 15](#_Toc183769274)

[1.8.5 Prisavslag 15](#_Toc183769275)

[1.8.6 Erstatning 15](#_Toc183769276)

[1.9 Kundens mislighold 15](#_Toc183769277)

[1.9.1 Forsinket betaling 16](#_Toc183769278)

[1.10 Avslutning av kontraktsforholdet 16](#_Toc183769279)

[1.10.1 Heving 16](#_Toc183769280)

[1.10.2 Oppsigelse 16](#_Toc183769281)

[1.11 Øvrige bestemmelser 17](#_Toc183769282)

[1.11.1 Force Majeure 17](#_Toc183769283)

[1.11.2 Konkurs, akkord eller lignende 17](#_Toc183769284)

[1.11.3 Dom for straffbare forhold 17](#_Toc183769285)

[1.11.4 Overdragelse av rettigheter og plikter 17](#_Toc183769286)

[1.12 Tvister 18](#_Toc183769287)

[1.12.1 Rettsvalg 18](#_Toc183769288)

[1.12.2 Forhandlinger 18](#_Toc183769289)

[1.12.3 Mekling 18](#_Toc183769290)

[1.12.4 Domstols- eller voldgiftsbehandling 18](#_Toc183769291)

[2 Avtalens bilag 19](#_Toc183769292)

[2.8 Bilag 1 – Konkurransegrunnlag med vedlegg 19](#_Toc183769293)

[2.9 Bilag 2 - Leverandørens tilbud 19](#_Toc183769294)

[2.10 Bilag 3 - Administrative bestemmelser 19](#_Toc183769295)

[2.10.1 Partenes representanter 19](#_Toc183769296)

[1.1.1 Frist og rutiner for møter 19](#_Toc183769297)

[1.1.2 Elektronisk handel 19](#_Toc183769298)

[1.1.3 Personell 19](#_Toc183769299)

[1.1.4 Godkjente underleverandører 19](#_Toc183769300)

[1.1.5 Statistikk 19](#_Toc183769301)

[2.11 Bilag 4 - Pris og prisbestemmelser 19](#_Toc183769302)

[2.11.1 Pris 19](#_Toc183769303)

[2.11.2 Reisekostnader 19](#_Toc183769304)

[2.11.3 Prisendring 20](#_Toc183769305)

[2.11.4 Fakturering 20](#_Toc183769306)

[2.11.5 Dagbot ved forsinkelse 20](#_Toc183769307)

[2.11.6 Overgang til ny leverandør 20](#_Toc183769308)

[Bilag 7 - Endringer i den generelle avtaleteksten 20](#_Toc183769309)

[Bilag 8 - Endringer i avtalen etter kontraktsinngåelse 21](#_Toc183769310)

**Henvendelser**

Med mindre annet fremgår av bilag 3, skal alle henvendelser vedrørende denne avtalen rettes til:

|  |  |
| --- | --- |
| **For Kunden:** | **For Leverandør:** |
| Kjell Andrew Kløverød |  |
| Avdelingsleder teknisk utedrift |  |
| 97053323 |  |
| kjell.kloverod@notodden.kommune.no |  |

## Innledende bestemmelser

### Kontraktens formål

Denne avtalen er en rammeavtale mellom Kunden og Leverandøren om leveranse av tjenester innenfor de leveranseområder som er beskrevet i bilag 1 og 2.

Kunden er ikke forpliktet til et bestemt omfang tjenester i avtaleperioden.

### Varighet

Rammeavtalens varighet er 2 år. Kunden har rett til å forlenge avtalen med ytterligere 1 år av gangen inntil 2 ganger, hvis ikke annet er avtalt i bilag 3 - Administrative bestemmelser.

Eventuelt forlengelse av avtalen skal skje med minimum 1 måneds skriftlig varsel før utløp av inneværende kontraktsperiode.

Avtalens vilkår gjelder for alle bestillinger bekreftet innenfor avtaleperioden, selv om leveransen skjer etter utløp av avtalen.

### Bilag

Kontrakten består av følgende dokumenter:

|  |  |  |
| --- | --- | --- |
| **Alle rubrikker skal være krysset av (ja eller nei)** | **Ja** | **Nei** |
| Bilag 1: Kundens konkurransegrunnlag med vedlegg |  |  |
| Bilag 2: Leverandørens tilbud |  |  |
| Bilag 3: Administrative bestemmelser |  |  |
| Bilag 4: Pris og betalingsbetingelser |  |  |
| Bilag 5: Endringer i den generelle avtaleteksten |  |  |
| Bilag 6: Endringer i avtalen etter kontraktsinngåelse |  |  |
| Bilag 7: Samhandlingsavtale elektronisk handel |  |  |
| Andre bilag: Referat fra kontraktsmøte |  |  |

### Endringer av avtalen

Endringer og tillegg til avtalen skal skje skriftlig, og må være undertegnet av en representant fra hver av partene som har myndighet til å forplikte parten.

Eventuelle endringer i og tillegg til den generelle avtaleteksten skal ikke gjøres direkte i denne teksten, men skal avtales skriftlig i bilag 7 - Endringer i generell avtaletekst før avtaleinngåelse. Endringer og tillegg som foretas etter avtaleinngåelsen skal avtales skriftlig i bilag 8 - Endringer i avtalen etter kontraktsinngåelse.

### Tolking - rangordning

Ved motstrid skal følgende tolkningsprinsipper legges til grunn:

1. Bilag går foran den generelle avtaleteksten, men bare i den utstrekning det fremgår klart og utvetydig hvilket punkt eller hvilke punkter som er endret, erstattet eller gjort tillegg til. Ved motstrid der endringen ikke er klart spesifisert som angitt, går den generelle avtaleteksten foran bilag.
2. Ved motstrid går bilag 1 foran bilag 2, dersom ikke annet er uttrykkelig spesifisert i bilag 3 - Administrative bestemmelser.

## Partenes plikter

### Partenes representanter

Hver av partene skal ved inngåelsen av avtalen oppnevne en representant som har myndighet til å opptre på vegne av partene.

Hver av partene kan oppnevne en ny representant med 14 dagers skriftlig varsel til den annen part. Endring av representant skal angis i bilag 3 - Administrative bestemmelser. Begge parter plikter å sørge for at skifte av representant ikke skader utførelsen av tjenesteleveransene.

Hvis det foreligger saklig grunn kan Kunden kreve at leverandøren skifter ut sin representant. Dette skal varsles leverandøren skriftlig med en rimelig frist for leverandøren til å skifte ut sin representant.

Særskilte betingelser knyttet til leverandørens representant, eller personell kan avtales i bilag 3 - Administrative bestemmelser.

### Samarbeid og lojalitet

Partene skal lojalt samarbeide og medvirke til avtalens gjennomføring. Henvendelser fra den annen part skal besvares uten ugrunnet opphold.

Partene skal uten ugrunnet opphold varsle hverandre om forhold de forstår eller bør forstå kan få betydning for avtalens gjennomføring. Manglende varsling kan gi grunnlag for erstatning etter punkt 1.8.3.

### Møter

Det vil gjennomføres årlig statusmøte med leverandøren(e) om gjennomgang av rammeavtalen.

Dersom en part finner det nødvendig, kan parten med minst tre virkedagers varsel innkalle til møte med den annen part for å drøfte avtaleforholdet og måten avtaleforholdet blir gjennomført på.

Annen frist og rutiner for møtene kan avtales i bilag 3 - Administrative bestemmelser.

### Risiko og ansvar for kommunikasjon og dokumentasjon

Partene skal sørge for forsvarlig kommunikasjon, oppbevaring og sikkerhetskopiering av dokumenter og annet materiale av betydning for tjenesteytelsen uansett form, herunder e-post og annet elektronisk lagret materiale.

### Taushetsplikt

Partene har taushetsplikt om opplysninger som fremkommer om den annens forretningsmessige eller personlige forhold når det foreligger en berettiget interesse i at opplysningene ikke blir spredt.

Leverandøren og dennes ansatte, samt eventuelle underleverandører, har også taushetsplikt om opplysninger om ansatte, skoleelever, beboere, brukere o.l. ved oppdrag som utføres i kommunale enheter.

Taushetsplikten skal ikke være til hindre for at slik opplysninger gis til andre når dette er nødvendig for gjennomføringen av kontrakten. Det samme gjelder opplysninger som er nødvendige for senere drift og vedlikehold.

Taushetsplikten gjelder også etter at avtalen er opphørt. Ansatte eller andre som fratrer sin tjeneste hos en av partene, skal pålegges taushetsplikt også etter fratredelsen om forhold som nevnt ovenfor.

## Leverandørens plikter

### Gjennomføring

Leverandørens ytelser skal på en helhetlig måte og med god faglig kvalitet dekke de formål, funksjoner og krav som er spesifisert i avtalen med bilag. Leverandøren skal opprettholde sin faglige kompetanse og kapasitet gjennom hele avtaleperioden.

Leverandøren skal gjøre tjenesteytelsen tilgjengelig på avtalt sted, til avtalt tid og på avtalt vis, med mindre annet er særskilt angitt i bilag 3 - Administrative bestemmelser.

### Myndighetskrav

Leverandøren er ansvarlig for at utførelsen av tjenesteytelsen skjer i overensstemmelse med gjeldende lovgivning, og ellers i samsvar med relevant bransjeregelverk og evt. andre regler som kan ha innvirkning på utføring av tjenesteytelsen. Leverandøren skal innhente og opprettholde alle nødvendige tillatelser og godkjenninger for utføring av tjenesteytelsen, og på Kundens anmodning fremlegge dokumentasjon på at nødvendige tillatelser og godkjenninger foreligger.

### Miljøkrav

Leverandøren skal i hele avtaleperioden oppfylle avtalens miljøkrav, samt den til enhver tid gjeldende miljølovgivning.

Leverandør skal arbeide aktivt for å minimere miljøbelastningen ved oppfyllelse av avtalen.

Leverandøren plikter på forespørsel fra Kunden å fremlegge egenerklæringer for at det ikke foregår produksjon i forbindelse med leveransen som strider med internasjonale eller produsentlandets nasjonale miljøkrav, hverken hos seg selv eller sine underleverandører. Dette inkluderer også produksjon av delelementer som senere skal inngå i leveransen.

### Personell

Leverandøren har ansvar for at personell som benyttes har relevant kompetanse for gjennomføringen av tjenestene. Dersom det i bilag 3 - Administrative bestemmelser, eller i forbindelse med et avrop, er navngitt konkrete personer skal disse benyttes ved leveransen. Dersom leverandøren ønsker å benytte annet personell enn angitt i avropet, skal Kunden på forhånd gis anledning til å vurdere vedkommendes kompetanse og godkjenne vedkommende for deltagelse i arbeidet. Kunden kan ikke nekte å godkjenne personell med tilsvarende kompetanseprofil uten saklig grunn. Leverandøren bærer kostnadene for eventuell kompetanseheving av nytt personell.

Kunden kan kreve at leverandøren skifter ut personell hvis det foreligger saklig grunn. Kunden skal begrunne et krav om skrifte av personell skriftlig. Leverandøren skal i slikt tilfelle erstatte aktuelt personell så raskt som mulig.

Særskilte betingelser knyttet til leverandørens personell kan avtales i bilag 3 - Administrative bestemmelser.

### Lønns- og arbeidsvilkår

Leverandøren er ansvarlig for at egne ansatte, ansatte hos underleverandører (herunder innleide) har lønns- og arbeidsvilkår i henhold til:

* Forskrift om allmenngjort tariffavtale.
* Forskrift om lønns- og arbeidsvilkår i offentlige kontrakter av 8. februar 2008 der denne kommer til anvendelse. På områder som ikke er dekket av forskrift om allmenngjort tariffavtale, skal lønns- og arbeidsvilkårene være i henhold til landsomfattende tariffavtale for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

Leverandøren plikter på forespørsel å dokumentere lønns- og arbeidsvilkårene for egne arbeidstakere, arbeidstakere hos eventuelle underleverandører (herunder innleide). Opplysningene skal dokumenteres ved blant annet kopi av arbeidsavtale, lønnsslipp, timelister og arbeidsgiverens bankutskrift. Dokumentasjonen skal være på personnivå og det skal fremgå hvem den gjelder.

På forespørsel fra Kunden er Leverandør forpliktet til å fylle ut egenrapporteringsskjema. Egenrapporteringen skal sendes til Kunden innen én måned etter avtalen er signert, med mindre annet er avtalt. Egenrapportering kan kreves flere ganger i løpet av avtaleperioden.

Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår, skal leverandøren uten opphold informere Kunden ved kopi av pålegget. Hvis leverandøren eller underleverandøren ikke utbedrer forholdene i pålegget innen Arbeidstilsynets frister, vil dette bli ansett som mislighold av avtalen.

Ved brudd på kravene til lønns- og arbeidsvilkår skal leverandøren rette forholdet innen den frist Kunden fastsetter.

Kunden har rett til å holde tilbake et beløp tilsvarende ca. to ganger innsparingen for leverandøren. Tilbakeholdsretten opphører så snart retting etter foregående ledd er dokumentert.

Vesentlig mislighold av lønns- og arbeidsvilkår hos leverandøren kan påberopes av Kunden som grunnlag for heving, selv om leverandøren retter forholdene. Dersom bruddet har skjedd i underleverandørleddet (herunder bemanningsselskaper), kan Kunden kreve at leverandøren skifter ut underleverandører. Dette skal skje uten omkostninger for Kunden.

Alle avtaler leverandøren inngår for utføring av arbeid under denne avtalen skal inneholde tilsvarende bestemmelser.

### Bruk av underleverandører

Leverandør kan benytte seg av underleverandør for oppfyllelse av sine plikter etter avtalen.

Alle leverandørens forpliktelser etter avtalen gjelder også underleverandør. Leverandøren plikter å informere underleverandør om dette. Leverandøren er i alle tilfeller ansvarlig overfor Kunden for ytelser fra underleverandør som om han stod for ytelsene selv.

Leverandørens bruk og utskifting av underleverandør som direkte medvirker til oppfyllelse av leveransen, skal godkjennes skriftlig av Kunden. Godkjenning kan ikke nektes uten saklig grunn.

Leverandør kan ikke ha flere enn to underleverandører i kjede under seg, med mindre det foreligger særskilte forhold og Kunden har gitt skriftlig samtykke.

Underleverandør som er godkjent, skal angis i bilag 3 - Administrative bestemmelser.

### Tredjemannsrettigheter

Leverandøren skal levere resultater av tjenesteytelsen fri for tredjemannskrav som ikke er beskrevet i avtalen, og skal holde Kunden skadeløs for enhver form for tredjemannskrav i relasjon til tjenesteytelsen.

### Forsikringer

Leverandøren plikter å tegne forsikringer som er tilstrekkelige til å dekke ethvert krav fra kunden som følger av leverandørens risiko eller ansvar etter denne avtalen innenfor rammen av alminnelige forsikringsvilkår. Denne forpliktelsen anses oppfylt dersom leverandøren tegner ansvars- og risikoforsikring på vilkår som anses som ordinære innenfor norsk forsikringsvirksomhet. Kunden skal på forespørsel kunne få fremlagt dokumentasjon på at slik forsikring er tegnet. Forsikringen skal dekke skader på Kundens eiendom/eiendeler.

### Varsling og ansvar i forbindelse med utførelse

Dersom leverandøren gjennom sin oppfyllelse av avtalen skader Kundens eiendom og/eller eiendeler, skal leverandøren straks varsle Kunden.

### Reklame, kundepleie m.m.

Leverandøren må innhente forhåndsgodkjennelse fra Kunden dersom leverandøren for reklameformål eller på annen måte ønsker å gi offentligheten informasjon om avtalen, utover å oppgi leveransen som generell referanse.

Leverandøren plikter i sin markedsføring av avtalen inn mot Kunden og representanter for Kunden å opptre lojalt i henhold til avtalens intensjon og innhold.

Leverandøren skal bare markedsføre tjenester m.m. som er underlagt avtalen, og har et selvstendig ansvar for ikke på noen måte å oppmuntre til avrop på tjenester og evt. varer som ikke er underlagt avtalen.

Leverandøren skal ikke tilby Kunde eller representanter for Kunden gaver eller gavelignende varer eller tjenester.

### Statistikk

Leverandøren skal på forespørsel fra Kunden levere leverandørstatistikk uten omkostninger for Kunden.

Leverandøren skal levere kvartalsvis statistikk i Excel-format på Kundens kjøp over avtalen, dersom ikke annet er angitt bilag 3 - Administrative bestemmelser.

Leverandøren plikter ved avtalens opphør å tilby leveransestatistikk for hele avtaleperioden, samt annen relevant informasjon som kan nyttigjøres ved gjennomføring av ny anskaffelse innen området.

### Avslutning av avtalen

Leverandøren skal ved avslutning av avtalen bistå med oversikt og informasjon om Kundens tekniske løsninger, og forbruksstatistikk/ forbruksmønster som kan nyttiggjøres for gjennomføring av ny anskaffelse innen området.

Leverandøren plikter å tilrettelegge sin avslutning av avtalen på en slik måte at en eventuell ny(e) leverandør(er) ikke blir forhindret fra å oppfylle sine forpliktelser. Nødvendig bistand for overgang til ny leverandør ytes vederlagsfritt, med mindre annet er særskilt angitt i bilag 4 - Pris og betalingsbetingelser.

Leverandøren skal avslutte alle former for markedsføring av avtalen inn mot Kunden, samt avvise eventuelle avrop etter utløp av avtalen.

Eventuelle leveranser som er påbegynt før utløpet av avtaleforholdet skal gjennomføres selv om leveringsdatoen faller på en dato etter utløpet av avtaleperioden.

## Kundens plikter

### Ansvar og medvirkning

Kunden plikter å benytte denne avtalen for å dekke sitt løpende behov for tjenester som er omfattet avtalen, hvis ikke annet er oppgitt i avtalen med bilag.

I særskilte tilfeller der andre leverandører sitter med en spesiell kompetanse som ikke tilbys i avtalen eller for større oppdrag/entrepriser, forbeholder Kunden seg retten til å tildele konkrete oppdrag/ delprosjekter til andre aktører utenfor avtalen.

Kunden skal medvirke til leverandørens gjennomføring av kontrakten. Medvirkningen skal skje i overenstemmelse med det som er avtalt og for øvrig slik lojal opptreden tilsier.

### Varslingsplikt

Hindres Kunden i å oppfylle sine forpliktelser til rett tid, skal han uten ugrunnet opphold gi melding til leverandøren om hindringen og dens virkning på muligheten til å oppfylle. Kunden skal kunne dokumentere når og hvordan slik melding ble gitt.

## Vederlag og betalingsbetingelser

### Pris

Alle priser og nærmere betingelser for vederlaget Kunden skal betale for leverandørens tjenester fremgår av bilag 4 - Pris og betalingsbetingelser.

Prisene oppgitt i bilag 4 skal være oppgitt i norske kroner eksklusive merverdiavgift og inneholde alle skatter/avgifter, samt alle øvrige elementer som skal til for en fullverdig leveranse.

### Prisendring

Priser kan endres årlig tilsvarende økningen i Statistisk sentralbyrås konsumprisindeks (hovedindeksen), første gang ett år etter signering av avtalen. Prisendring gjøres med utgangspunkt i indeksen for den måned avtalen ble inngått, med mindre annen indeks, eller andre betingelser for prisendring er avtalt i bilag 4 – Pris og betalingsbetingelser.

Prisen kan endres i den utstrekning regler eller vedtak for offentlige avgifter endres med virkning for leverandørens vederlag eller kostnader.

Prisendring skal meddeles Kunden med 1 måneds skriftlig varsel, og kan kun gjøres gjeldende etter skriftlig aksept fra Kunde. Varslet skal inneholde måned for indeks, prosentendring og oppdatert prisskjema.

### Utlegg og reiser

Utlegg, reise- og diettkostnader dekkes bare i den grad det er avtalt spesifikt i bilag 4 - Pris og betalingsbetingelser.

### Fakturering

#### Faktureringsrutiner

Dersom annet ikke er avtalt i bilag 4 - Pris og betalingsbetingelser, skal fakturering skje etterskuddsvis hver måned for medgått tid.

Faktura skal ha betalingsfrist på 30 dager.

Faktura skal mekres med avtalenummer, Kundens ordrenummer og bestillerreferanse (ansvarsnummer for bestillende virksomhet skal legges i feltet «Buyers reference»), samt nødvendig spesifikasjon av leveransen, slik at Kunden kan kontrollere at det som er fakturert er levert og ellers i samsvar med det som er avtalt.

Kunden har rett til å holde tilbake betaling for fakturaer som inneholder feil eller der avtalt dokumentasjon ikke medfølger, frem til dette er rettet av leverandøren. Det skal ikke påløpe renter og gebyrer / inkassokostnader som følge av dette.

Leverandøren skal levere faktura, kreditnotaer og purringer i henhold til det fastsatte formatet Elektronisk handelsformat (EHF). Faktura som ikke tilfredsstiller kravene over, eller fakturaer mottatt på papir, eller pr. e-post vil bli returnert.

Dersom det gjelder mer utfyllende krav til fakturaer, er dette angitt i bilag 4 - Pris og betalingsbetingelser.

#### Overdraging av fakturaer

Leverandøren kan ikke overdra fakturaer til tredjemann for innkreving uten forutgående skriftlig samtykke fra Kunden.

## Immaterielle rettigheter

Eiendomsrett, opphavsrett og andre relevante materielle og immaterielle rettigheter til resultater av tjenesteytelsen tilfaller Kunden når betaling er skjedd, med de begrensninger som følger av annen kontrakt eller ufravikelig lov.

Rettighetene omfatter også rett til endring og videreoverdragelse, jf. lov 12. mai 1961 nr. 2 om opphavsrett til åndsverk m.v. (åndsverkloven) § 39b

Leverandøren beholder rettighetene til egne metoder, systemer, programmer, dokumentasjon og annet materiale som ikke er et resultat av arbeid under denne avtalen. Kunden har dog rett til å benytte, mangfoldiggjøre, og videreutvikle slikt materiale, så langt dette er nødvendig for å realisere Kundens formål med avtalen.

Begge parter kan også utnytte generell kunnskap (know-how) som ikke er taushetsbelagt som de har tilegnet seg i forbindelse med tjenesteytelsen.

## Leverandørs mislighold

### Mangel

#### 1.8.1.1. Når mangel foreligger

Det foreligger en mangel dersom utførelsen eller resultatet av tjenesten/oppdraget ikke er i samsvar med kravene i punkt 1.4 samt i bilag 1 – Konkurransegrunnlag med vedlegg om leverandørens plikter.

#### Reklamasjon ved mangel

Dersom Kunden ønsker å gjøre en mangel gjeldende, må han gi melding til leverandøren om mangelen innen rimelig tid etter at han oppdaget el-ler burde ha oppdaget den.

Reklamerer Kunden ikke innen tre år etter den dagen da tjenesten ble utført, kan han ikke senere gjøre mangelen gjeldende. Dersom resultatet av tjenesten er ment å vare vesentlig lengre enn 2 år er reklamasjonsfristen 5 år. Dette gjelder ikke dersom leverandøren ved garanti eller annen kon-trakt har påtatt seg ansvar for mangler i lengre tid.

Kunden kan uansett gjøre mangelen gjeldende dersom Leverandøren eller noen han svarer for har opptrådt grovt uaktsomt eller for øvrig i strid med redelighet og god tro.

#### Retting

Kunden kan kreve at Leverandøren retter mangler for Leverandørens regning og risiko, dersom dette kan skje uten å forvolde Leverandøren urimelige kostnad og ulempe.

Retting kan skje ved utbedring, omlevering eller tilleggslevering, eller på annen måte som sørger for at utførelsen og resultatet av tjenestene får den etter kontrakten spesifiserte kvaliteten og at leveransen samlet sett skal fungere som forutsatt.

Retting skal foretas innen en rimelig frist fastsatt av Kunden. Dersom retting ikke er foretatt innen fristen kan Kunden kreve at Leverandørens betaler de nødvendige kostnadene til retting utført av en annen leverandør.

Leverandøren har rett til å utføre retting for egen regning og risiko selv om Kunden ikke krever det, når dette kan skje uten urimelig forsinkelse og vesentlig ulempe for kunden.

Leverandørens retting fratar ikke Kunden retten til å kreve erstatning for forsinket oppfyllelse.

### Forsinkelse

#### Når forsinkelse foreligger

Det foreligger forsinkelse hvis tjenesten ikke utføres innen avtalt fremdriftsplan og tidsfrister, og dette skyldes forhold Leverandøren svarer for.

#### Dagbot

Hvis det foreligger en forsinkelse jfr. punkt 1.9.2 kan Kunden kreve dagbot.

Ved forsinkelse begynner dagboten å løpe automatisk. Dagboten utgjør 0,15 prosent av estimert total kontraktssum per år ekskl. merverdiavgift for hver kalenderdag forsinkelsen varer, men begrenset til maksimalt 100 (hundre) kalenderdager. Dagboten utgjør uansett minimum kr. 1000,- pr. virkedag. Andre dagbotsatser, annet beregningsgrunnlag, og annen løpetid kan avtales i bilag 4 - Pris og betalingsbetingelser.

Dersom dagbot ikke dekker Kundens dokumenterte direkte tap som følge av forsinkelsen, kan Kunden kreve erstatning for det overskytende beløp.

### Brudd på varslingsplikt

Dersom Kunden ikke mottar slikt varsel som bestemt i pkt. 1.4.9 innen rimelig tid etter at leverandøren fikk eller burde fått kjennskap til hindringen, kan Kunden kreve erstattet tap som kunne vært unngått om han hadde fått meldingen tidligere.

### Tilbakeholdsrett

Som følge av Leverandørens mislighold, kan Kunden holde betalingen tilbake, men ikke åpenbart mer enn det som er nødvendig for å sikre kundens krav som følger av misligholdet. Forsinkelsesrenter skal ikke påløpe for tilbakeholdt beløp, så lenge tilbakeholdelsen ikke er klart urimelig.

### Prisavslag

Dersom Leverandøren ikke innen rimelig tid har avhjulpet en mangel, kan kunden kreve forholdsmessig prisavslag.

### Erstatning

Kunden kan kreve erstatning for direkte tap som følge av mangelen. Dersom Leverandøren, eller noen han svarer for, har utvist uaktsomhet eller forsett, kan kunden kreve erstatning også for indirekte tap.

Rimelige og fornuftige kostnader forbundet med dekningskjøp regnes som direkte tap.

Hver av partene har tapsbegrensningsplikt, og skal søke å forebygge og begrense skadevirkningene av mangelen.

Kan deler av feilen henføres til kundens forhold eller han har ved uaktsomhet medvirket til det økonomiske tapet, reduseres Leverandørens ansvar forholdsmessig.

Leverandøren skal holde Kunden fri for tredjemannskrav som måtte oppstå ifm. utførelse av leveransen. Kunden skal kunne rette erstatningskrav til Leverandøren for krav som rettes mot Kommunen, og som gjelder utførelsen av leveransen på kommunale veier, og grunn.

## Kundens mislighold

Det foreligger mislighold fra Kundens side hvis Kunden ikke overholder sine plikter etter avtalen. Leverandøren kan ikke holde tilbake ytelser som følge av Kundens mislighold, med mindre misligholdet er vesentlig.

Det foreligger likevel ikke mislighold dersom situasjonen skyldes Leverandørens forhold, eller noen Leverandøren svarer for.

### Forsinket betaling

Ved forsinket betaling som skyldes forhold innenfor Kundens kontroll kan leverandøren kreve forsinkelsesrenter i henhold til lov av 17. desember 1976 nr. 100 om renter ved forsinket betaling.

Leverandøren kan heve kontrakten ved forsinket betaling, dersom oppdragsgiverens mislighold er vesentlig.

Oppdragsgiverens betalingsmislighold er vesentlig der oppdragsgiveren ikke har betalt innen 30 dager etter forfall, og der den forsinkede betalingen utgjør en vesentlig del av de totale betalingsforpliktelser etter kontrakten.

## Avslutning av kontraktsforholdet

### Heving

Dersom det foreligger vesentlig mislighold av kontrakten kan Kunden heve avtalen med øyeblikkelig virkning.

En part har rett til å heve kontrakten dersom den annen part vesentlig misligholder sine kontraktsforpliktelser, eller det er klart at slikt mislighold vil inntre. Flere brudd på kontraktsforpliktelsene kan samlet sett utgjøre et vesentlig mislighold. Før heving skjer skal det gis skriftlig varsel og en rimelig frist til å rette forholdet, med mindre misligholdet er så graverende at dette ikke er hensiktsmessig for Kunden.

Ved heving mister Kunden sine rettigheter til tjenestene. Ved heving kan Kunden kreve tilbakebetalt det som er betalt. Ved heving som følge av Leverandørens mislighold kan Kunden i tillegg kreve forsinkelsesrenter fra det eller de tidspunktene betalingen er skjedd.

Kunden har, inntil alternativ løsning er funnet som erstatning for det leverte, rett til å utnytte leveransen som avtalt.

Leverandøren har krav på vederlag tilsvarende verdien av eventuell nytte Kunden har hatt av det leverte før heving eller senere. I tillegg kommer eventuelle krav på forsinkelsesrente og erstatning for tap som ikke er ment å dekkes av vederlaget.

Ved heving som følge av Kundens mislighold kan leverandøren stille krav om sikkerhet for sitt krav på vederlag for bruken.

### Oppsigelse

Partene har gjensidig rett til å si opp avtalen med virkning fra 6 måneder etter at skriftlig varsel er sendt.

Partene har ikke krav på erstatning for sitt beregnelige tap som følge av oppsigelsen.

## Øvrige bestemmelser

### Force Majeure

Skulle det inntreffe en ekstraordinær situasjon som ligger utenfor partenes kontroll som gjør det umulig å oppfylle plikter etter denne avtalen og som etter norsk rett må regnes som force majeure, skal motparten varsles om dette så raskt som mulig. Den rammede parts forpliktelser suspenderes så lenge den ekstraordinære situasjonen varer. Den annen parts motytelse suspenderes i samme tidsrom.

Motparten kan i force majeure-situasjoner bare heve avtalen med den rammede parts samtykke, eller hvis situasjonen varer eller antas å ville vare lenger enn 90 kalenderdager regnet fra det tidspunkt situasjonen inntrer, og da bare med 15 kalenderdagers varsel.

I forbindelse med force majeure-situasjoner har partene gjensidig informasjonsplikt overfor hverandre om alle forhold som må antas å være av betydning for den annen part. Slik informasjon skal gis så raskt som mulig.

### Konkurs, akkord eller lignende

Hvis det i forbindelse med Leverandørens virksomhet åpnes gjeldsforhandlinger, akkord eller konkurs eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning, eller kreve fremlagt en selvskyldnergaranti fra en norsk bank for rett oppfyllelse av avtalen.

### Dom for straffbare forhold

Dersom Leverandøren er eller blir rettskraftig dømt eller har vedtatt eller vedtar forelegg for følgende straffbare forhold, kan Kunden heve kontrakten:

a) deltakelse i kriminell organisasjon

b) korrupsjon

c) bedrageri

d) terrorhandlinger eller straffbare handlinger med forbindelse til terroraktivitet

e) hvitvasking av penger eller finansiering av terrorisme

f) barnearbeid og andre former for menneskehandel.

### Overdragelse av rettigheter og plikter

Kunden kan helt eller delvis overdra sine rettigheter og plikter etter avtalen. Dersom det i avtaleperioden skjer en omstrukturering av kommunen i forbindelse med kommunesammenslåing etc. vil kommunens rettsetterfølger kunne tre inn i avtalen på gjeldende vilkår.

Leverandøren kan bare overdra sine rettigheter og plikter etter avtalen med skriftlig samtykke fra Kunden. Dersom Leverandøren fusjonerer eller fisjonerer har Kunden rett til å heve avtalen umiddelbart. Dersom avtalen videreføres med ny avtalepart, betinger dette at Leverandøren skriftlig garanterer for at det andre selskapet oppfyller avtalen.

Retten til vederlag etter denne avtalen kan fritt overdras. Slik overdragelse fritar ikke vedkommende part fra hans forpliktelser og ansvar

## Tvister

### Rettsvalg

Partenes rettigheter og plikter etter denne avtalen tolkes og utfylles i sin helhet etter norsk rett.

### Forhandlinger

Dersom det oppstår en tvist om partenes rettigheter og plikter under eller i tilknytning til denne Kontrakten, skal tvisten først søkes løst gjennom forhandlinger.

### Mekling

Dersom en tvist i tilknytning til denne avtalen ikke blir løst etter forhandlinger, kan partene forsøke å løse tvisten ved mekling.

Partene kan velge å legge Den Norske Advokatforenings regler for mekling ved advokat til grunn, eventuelt modifisert slik partene ønsker. Det forutsettes at partene blir enige om en mekler med den kompetansen partene mener passer best til tvisten.

Den nærmere fremgangsmåten for mekling bestemmes av mekleren, i samråd med partene.

### Domstols- eller voldgiftsbehandling

Dersom en tvist ikke blir løst ved forhandlinger eller mekling, kan hver av partene forlange tvisten avgjort med endelig virkning ved norske domstoler.

Kundens rettskrets er verneting.

Partene kan alternativt avtale at tvisten blir avgjort med endelig virkning ved voldgift i Norge i henhold til reglene i lov om voldgift 14. mai 2004 nr. 25 (voldgiftsloven).

\* \* \*

# Avtalens bilag

## Bilag 1 – Konkurransegrunnlag med vedlegg

## Bilag 2 - Leverandørens tilbud

## Bilag 3 - Administrative bestemmelser

### Partenes representanter

Partenes representanter i kontraktsperioden er:

For Kunden: Kjell Andrew Kløverød

For Leverandør: XXX

### Frist og rutiner for møter

Det skal gjennomføreres statusmøter XXX

### Elektronisk handel

Dersom Leverandøren ikke er i stand til å motta EHF-ordre, kan Kunden sende ordren som e-post. Leverandøren skal da oppgi e-post som bestillinger kan mottas på.

### Personell

Følgende personer er Leverandørens nøkkelpersonell i forbindelse med utførelsen av tjenesteytelsen:

### Godkjente underleverandører

Følgende underleverandører er godkjent av Kunden:

### Statistikk

[Her må oppgis evt. særlige krav til statistikkmateriale.]

## Bilag 4 - Pris og prisbestemmelser

### Pris

### Reisekostnader

Reise- og diettkostnader og reisetid dekkes ikke.

### Prisendring

[Her inntas bestemmelse om prisregulering, hvilken indeks prisen skal reguleres etter dersom disse avviker fra kontraktens generelle betingelser.]

### Fakturering

Fakturaadresse:

Notodden kommune krever leverandørfakturaer i EHF-format. Fakturaen skal være stilet til Notodden kommune, merkes med bestillers navn, og sendes til Notodden kommunes hovedorganisasjonsnummer 938 583 986. Dette gjelder for alle enheter tilhørende Notodden kommune.

Alle leverandørfakturaer skal inneholde en av følgende fakturareferanser i feltet Deres referanse:

|  |  |  |
| --- | --- | --- |
| **Type merking i "Deres referanse"** | **Format** | **Ansvarsnummer** |
| Sone 1 - 3 | 5 siffer | 64020 |
| Sone 4 - 6 | 5 siffer | 64040 |
| * Merk med sonenummer
 | 1 siffer | Eks. Sone 1 |

Dersom du har spørsmål til leverandørfaktura, kontakt:
fakturamottak@notodden.kommune.no

Faktura som ikke er riktig merket kan avvises.

### Dagbot ved forsinkelse

### Overgang til ny leverandør

Legg inn eventuelle avtalte kostnader for bistand ved overgang til ny leverandør etter at avtalen opphører

## Bilag 7 - Endringer i den generelle avtaleteksten

(Tilpasses den enkelte kontrakt)

|  |  |  |
| --- | --- | --- |
| Pkt. | Opprinnelig tekst | Ny tekst |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

## Bilag 8 - Endringer i avtalen etter kontraktsinngåelse

Alle endringer eller tillegg til Kontrakten etter kontraktsignering skal føres i tabellen under.

Endringskatalogen skal føres fortløpende på dato. Det skal angis hvem som har initiert endringen.

I kolonnen ”Dato” skal angis dato for når endringen trer i kraft. I kolonnen ”Initiert av” skal angis hvem av partene som har bedt om endringen. I kolonnen ”Referanse” skal settes inn referanse til sted i kontrakten endringen eller tillegget hører til. I kolonnen ”Endring” skal føres inn tekst som endrer eksisterende tekst. I kolonnen ”Tillegg” skal føres inn tekst som blir lagt til avtalen

I kolonnen ”Endring” skal følgende formatering benyttes: Overstreket tekst = slettet tekst Uthevet tekst = ny tekst

|  |  |  |  |  |
| --- | --- | --- | --- | --- |
| Dato | Initiert av | Referanse | Endring | Tillegg |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |